Շահրիար Մամեդյարով

Շահրիար Համիդ օղլի Մամեդյարով (, ծնվ.` 12 ապրիլի, 1985, Բաքու, Ադրբեջանական ԽՍՀ), ադրբեջանցի շախմատիստ, միջազգային գրոսմայստեր։ Ադրբեջանի հավաքականի կազմում Եվրոպայի թիմային առաջնության կրկնակի չեմպիոն (2009, 2013), արագ շախմատի աշխարհի չեմպիոն (2013)։ Աշխարհում միակ շախմատիստն է, որ մինչև 20 տարեկան պատանիների մեջ դարձել է աշխարհի կրկնակի չեմպիոն։

Կենսագրություն 
Շահրիարը ծնվել է շախմատային ընտանիքում։ Նրա քույրերը` Զեյնաբը և Թյուրքանը, նույնպես շախմատիստուհիներ են։ Նրանք բոլորն էլ տարբեր տարիների եղել են Ադրբեջանի չեմպիոններ։ Նրանց մարզիչը հայրն է՝ Համիդ Մամեդյարովը։

2009 թ. մայիսի 7-ից 9-ը՝ Բաքվում նախագահ Հեյդար Ալիևի գավաթի շրջանակներում, Շահրիար Մամեդյարովը Ադրբեջանի թիմի կազմում խաղացել է Աշխարհի ընտրանու դեմ։

2010 թ. Տալի հուշամրցաշարում Սերգեյ Կարյակինի և Լևոն Արոնյանի հետ նա վաստակել էր 5,5-ական միավոր և դարձել մրցաշարի հաղթողներից մեկը։
 
2013 թ. դարձել է ՖԻԴԵ-ի «Գրան Պրի»-ի Պեկինի փուլի հաղթող՝ շրջանցելով Ալեքսանդր Գրիշչուկին։

Մարզական հաջողություններ 
 2014 թ. Տալի հուշամրցաշարի հաղթող արագ շախմատում։ Սոչի, Ռուսաստան։
 2013 թ. 2012-2013 թթ. ՖԻԴԵ-ի «Գրան Պրի»-ի հինգերորդ փուլի հաղթող։ Պեկին։
 2013 թ. «Geneva Chess Masters» արագ շախմատի մրցաշարի հաղթող։ Ժնև, Շվեյցարիա։
 2013 թ. Արագ շախմատի աշխարհի չեմպիոն։ Խանտի-Մանսիյսկ, Ռուսաստան։
 2012 թ. 2012-2013 թթ. ՖԻԴԵ-ի «Գրան Պրի»-ի առաջին փուլի հաղթողներից մեկը։ Լոնդոն։
 2009 թ. ORDIX Open միջազգային մրցաշարի հաղթող։ Մայնց, Գերմանիա։
 2007 թ. Essent Kroongroep 2007 միջազգային մրցաշարի հաղթող։ Հոխեվեյն, Նիդեռլանդներ։
 2006 թ. Essent Kroongroep 2007 միջազգային մրցաշարի հաղթող։ Հոխեվեյն, Նիդեռլանդներ։
 2006 թ. Միջազգային մրցաշարի հաղթող։ Մայնց, Գերմանիա։
 2006 թ. Միջազգային մրցաշարի հաղթող։ «Աերոֆլոտ օպեն». Մոսկվա, Ռուսաստան։
 2006 թ. Միջազգային մրցաշարի հաղթող։ Ռեյկյավիկ, Իսլանդիա։
 2006 թ. Միջազգային մրցաշարի հաղթող։ Նախագահի գավաթ. Բաքու, Ադրբեջան։
 2005 թ. Մինչև 20 տարեկան պատանիների աշխարհի չեմպիոն։ Ստամբուլ, Թուրքիա։
 2005 թ. Միջազգային մրցաշարի հաղթող։ Լոզան, Շվեյցարիա։
 2005 թ. «Villa Canada De Calatrava» արագ շախմատի միջազգային մրցաշարի հաղթող։ Սան Սեբաստիան, Իսպանիա։
 2004 թ. Միջազգային մրցաշարի հաղթող։ Դուբայ, ՄԱԷ։
 2003 թ. Մինչև 18 տարեկան պատանիների աշխարհի չեմպիոն։ Խալկիդի, Հունաստան։
 2003 թ. Մինչև 20 տարեկան պատանիների աշխարհի չեմպիոն։ Նախիջևան, Ադրբեջան։

Վարկանիշի փոփոխության գծապատկեր

Ծանոթագրություններ

Արտաքին հղումներ 
 Շահրիար Մամեդյարովի անձնական քարտը ՖԻԴԵ-ի կայքում 
 Շահրիար Մամեդյարովի պարտիաները 
 Շահրիար Մամեդյարովի անձնական քարտը 365chess.com կայքում

Ադրբեջանցի շախմատիստներ